Myndighederne meddeler nu, at Brian også er forsvundet.
Flere demonstranter opsøgte kvarteret i Florida,
hvor Brian Laundries forældre bor…
…siger, at de ikke går, før de får svar.
Ryd vejen!
En voldsom drejning i sagen. Vi har nu to savnede unge mennesker.
Da jeg så, at Brian var forsvundet, tænkte jeg:
"Han er på flugt."
Ingen ved, hvor han er. Hverken politiet eller FBI.
Heller ikke hans forældre.
Eksperter spørger, om han er typen, der ville tage sit eget liv,
eller om han ville flygte.
Gabby var stadig forsvundet.
Ham, der var sammen med hende, var nu væk.
Fokus skiftede fra Gabby til Brian.
Jeg tænkte: "Jeg har ikke fundet min datter endnu."
Medierne fokuserede nu på, at Brian var forsvundet, men på dette tidspunkt
krævede det et lig for at bevise en forbrydelse.
Vi kunne ikke anholde Brian. Vores eneste fokus var at finde Gabby.
Myndighederne ved stadig ikke, hvor hun er.
Myndighederne beder alle, som så parret, kontakte FBI.
Vi bad om offentlighedens hjælp, og det fik vi.
Vi begyndte at modtage 2-300 henvendelser om dagen fra hele landet.
I dag skrev nogen, at de fandt et billede af Gabby
i baggrunden på en andens taggede billede.
Jeg scrollede bare på telefonen, og der var et TikTok-opslag
fra en pige ved navn Miranda.
Hej, jeg hedder Miranda Baker, og den 29. august
samlede min kæreste og jeg Brian op i Grand Teton National Park.
Jeg håber, nogen kan identificere ham, for jeg genkendte ham fra TikTok.
Jeg tænkte: "Det lyder som ham, jeg samlede op."
Jeg ringede straks til sheriffen i Teton County.
Det sidste sted, varevognen var set,
var en vigtig brik til at indsnævre søgeområdet.
Det var vist i anden uge i september,
at vi begyndte at høre om Gabby.
Når en nomade forsvinder, spreder det sig hurtigt i miljøet.
Det var overalt på SoMe.
De har ikke identificeret det som Gabby…
Vi var opmærksomme på tidslinjen.
FBI vurderede, at det var mellem den 21. og den 24.
Vi var der ikke engang på det tidspunkt.
Den 27. august ledte vi efter et sted at overnatte.
-Vores venner anbefalede Spread Creek. -Vi kom, vi sov, og så kørte vi videre.
Jeg redigerede vores YouTube-video fra Spread Creek-opholdet
fra den 27. august. Jeg sad ved siden af min telefon,
da jeg fik en besked fra en af vores autocampervenner:
"Red White & Bethune, tjek jeres optagelser.
Tidslinjen er blevet ændret."
Jeg læste National Park Service-opslaget, og der stod 27. eller 28. august.
Jeg blev ligbleg og sagde: "Jeg har den."
Det er hendes varevogn. Det er Gabbys varevogn.
Jeg sagde: "Vi slår det op. Det skal frem nu."
ER DET GABBY PETITOS VAREVOGN?
Da vi vågnede næste dag, var der over en million visninger.
Jeg sprang op: "Der er bilen. De har fundet den."
Jeg var ved den forreste kommandopost, da vi modtog Bethune-videoen,
og det lod det til at være Spread Creek-området.
Da jeg kom til stedet, hvor varevognen havde været parkeret,
passede videoen med træerne
og mærkerne på jorden, hvor bilen havde været parkeret.
Det bekræftede den information, vi allerede havde
fra telefonselskaberne, og det gav os et bedre søgeområde.
19. SEPTEMBER
På dag to
fokuserede vi eftersøgningen på flodbunden
nær det område, hvor de sidst havde camperet.
En god måde til at afsøge vildmarksområder er på hesteryg,
så vi havde et team, der red op langs Spread Creek,
og vi havde et hold til fods.
Pludseligt så en rytter, hvad de mente var et menneskelig.
Hun lå på siden. Hun var pakket ind i en sweater.
Den seneste bekræftelse på, at Gabby var i live, var den 27. august.
Vi fandt hende først den 19. september.
Vi tror, hun har ligget i samme stilling i al den tid.
På jorden foran hende var der mærker, som om nogen
havde prøvet at tænde et bål, men vi fandt intet, der kunne starte brand.
Hendes støvler lå ved siden af hendes krop og ved siden af bålet.
Hun lå ikke i en naturlig stilling.
Efterforskerne fik opfattelsen af, at gerningsstedet var iscenesat.
Vi havde indført en flyveforbudszone over nationalparken.
Men der var stadig nyhedsorganisationer,
der sendte helikoptere ind over søgeområdet.
Vi skulle hurtigt beskytte gerningsstedet og Gabbys værdighed.
Senere afgjorde retsmedicineren at Gabbys død var et mord,
et resultat af slag med en stump genstand og kvælning.
Det var
en masse blandede følelser.
Vi håbede alle på et andet udfald.
FBI-chefen informerede straks familien,
så de hørte det fra os og ikke fra medierne.
SHERIFKONTOR
Om morgenen den 19.
fortalte de os, at de havde
fundet et lig, der var foreneligt med vores datter Gabby.
Jeg sagde: "Er du sikker? Du skal være sikker, for jeg skal ringe."
Han sagde: "Jeg vil helst ikke vise dig det,
men måske kan du identificere det."
Det var Gabby,
der lå på jorden
på venstre side i fosterstilling.
Hendes hår væltede ud af hætten, hun havde over hovedet.
Hun lå der…
Hun lå der på jorden i ugevis.
Ude i ødemarken.
Efterladt som et stykke affald af en, der angiveligt elskede hende.
Jeg kollapsede, men jeg måtte tage telefonen…
…og tage mig sammen
og ringe til Niki.
Jeg foretog et telefonmøde med Joe og Tara,
hvor jeg fortalte dem, 3.000 km væk, at vores datter var død.
Det var det værste opkald i mit liv.
Den 19. september blev jeg ringet op og fik at vide,
at jeg aldrig ville se min datter igen.
Jeg husker ingenting.
Det var den værste dag
i vores liv.
Jeg tænker hendes sidste tid.
Jeg er sikker på, hun var bange.
Når hun var bange, ringede hun til mig eller Jim, dig eller Niki.
Så…
Jeg ved ikke, hvem hun kaldte på.
Jeg åbnede skydedøren,
fordi børnene sad udenfor,
og jeg sagde: "Kom ind."
Jeg ville selv fortælle børnene det.
Det var den værste følelse nogensinde.
Jeg brød fuldstændigt sammen.
Jeg ved ikke engang, om det er gået helt op for mig.
Det var første gang, jeg så pigerne bryde sammen.
De vidste, at deres søster aldrig kom hjem.
Jeg fik en sms fra en journalist:
"Har du set nyhederne?" Hjertet sank i livet på mig.
"De har fundet et lig."
Det var første gang i mit liv, at jeg ikke kunne sige et ord.
Jeg havde aldrig følt sådan før.
Det værste er, at det ikke er et dødsfald.
Hun blev taget fra os.
En anden besluttede, at de havde ret til
at tage en, man elsker, fra ens liv for evigt.
Der er nyt i sagen om Gabby Petitos forsvinden…
Jeg så en nyhedsudsendelse,
der havde et indslag om, at de havde fundet hendes lig.
Jeg var knust.
Hun var min første kærlighed.
Da nyheden kom om,
at de havde fundet hendes lig,
vidste jeg ikke, hvad jeg skulle tro. Jeg ville bare slukke for det eller vågne,
som om det var en ond drøm.
Da vi fandt Gabby, udvidede det efterforskningen.
Vi flyttede fokus til, hvem der var den mistænkte,
og til at opbygge bevisbyrden, så vi kan retsforfølge sagen senere.
27. AUGUST
Vi ved, at den 27. august, omkring klokken 13,
var Brian og Gabby på restauranten Merry Piglets i Jackson.
En kvinde var vidne til, at Gabby og Brian havde et skænderi.
Brian så ud til at være meget oprevet. Meget vred vil jeg sige.
De rejste sig brat og forlod restauranten. Gabby var oprevet. Hun græd.
KLOKKEN 13.45
Da jeg fik opkaldet den 27…
Jeg tænker nogle gange på, at hvis jeg havde svaret,
kunne udfaldet have været et andet.
De tog derpå i Whole Foods, hvor de kan ses på optagelser.
Da de forlader butikken,
kører de fra Jackson til Spread Creek-området.
Bethune-parrets video viser varevognen ved siden af vejen
mellem 18 og 18.30.
Da vi kørte forbi bilen, så den mørk og tillukket ud.
Jeg antog bare, at de var ude at vandre eller udnytte naturen.
Omkring 19.15
sender hun den sidst kendte sms til sin mor,
hvor hun skriver, at hun kunne tjene mere, hvis hun rejste rundt alene.
Vi kunne gå tilbage og se, hvordan hun brugte sin computer.
Omkring 20.30 flyttede hun filer rundt på harddisken,
så vi tror, hun var i live på det tidspunkt,
for det var videofiler,
og det er i overensstemmelse med tidligere mønstre.
Næste dag har vi ingen information, der viser, at Gabby stadig er i live.
Vi gennemgik alle hendes enheder, hendes mobil og hendes computer,
men der var ikke længere aktivitet.
Brian dræbte Gabby og flyttede hendes lig derhen, hvor det blev fundet.
28. AUGUST
Den 28.
havde Brian forladt Spread Creek-området
og var vandret nordpå mod campingområdet ved Colter Bay.
Undervejs tog han billeder.
Nogle var naturskønne, men han tog også billeder
af knogler fra døde dyr.
Den 29. viser data fra mobiltårnet, at klokken 13.20
ringer han til sin mor, Roberta, i 55 minutter.
Hans far kontaktede derpå en advokat.
De bliver ved med at ringe frem og tilbage til hinanden
til klokken 15.30 om eftermiddagen.
Oplysninger fra telefonselskaberne viser, at mens Brian vandrer,
bliver der sendt sms'er til Gabbys mobil, som befandt sig i Spread Creek.
JEG SIDDER FORAN BESØGSCENTERET.
GLÆDER MIG TIL, DU SER BJERGENE! BARE DRONEN KUNNE FLYVE HERTIL
Hej, jeg hedder Miranda Baker. Den 29. august
samlede min kæreste og jeg Brian op i Grand Teton National Park.
Klokken 17.55 den 29.
blev Brian samlet op af Miranda Baker. De gav ham et lift sydpå mod Jackson.
Omkring 18.30 eller 18.45 blev Brian samlet op af Norma Jean.
Hun gav ham et lift til indgangen til Spread Creek Camping,
hvor han havde efterladt bilen.
OVERRASKENDE, AT DU FÅR SMSER. KAN DU HENTE MIG I MORGEN?
Sms'erne til Gabbys telefon bliver ikke læst, før Brian kommer tilbage
til Spread Creek, hvor Gabbys telefon var.
Aktiviteten mellem de to telefoner var næsten øjeblikkelig.
Brian holdt begge telefoner og skrev til sig selv.
Det var tydeligt, at han prøvede at skabe et alibi.
30. AUGUST
Den 30. august forlod Brian Wyoming for at rejse tilbage til Florida.
Der sendes en sms fra Gabbys telefon til hendes mors telefon,
om moren vil tale med bedstefaren, for han havde kontaktet Gabby.
Han stopper ved tankstationer.
Vi ved, han bruger Gabbys betalingskort til at betale for benzin.
Undervejs er der også en Zelle-transaktion
fra Gabby til Brian.
DU SENDTE PENGE MED ZELLE
"Farvel, Brian, jeg beder dig aldrig om noget igen."
Der overføres 700 dollars fra Gabbys konto til Brians konto.
Vi ved, at Gabby var død, og at det var Brian, der brugte flere enheder
til at sende dem til sig selv.
Det betyder, at han går fra at være savnet
til eftersøgt i hele landet.
BØR ANSES SOM BEVÆBNET OG FARLIG
Den 23. september blev der udstedt en arrestordre på Brian.
-Han har måske en pistol, ikke? -Jo.
Sidste chance! Hvis du er i skuret, så kom ud nu!
Myndighederne har netop udstedt en arrestordre på Brian Laundrie.
FBI spørger offentligheden om hjælp til at finde ham.
FBI alene fik over 4.000 henvendelser.
Nogen viste mig det her på YouTube.
En person, der dukker sig og viser sig igen på den her video.
Der er mange, der siger, at det ligner Brian Laundrie.
Fotografen sagde, han løb ind i skoven, da en politibil kørte forbi.
Brian Laundrie blev muligvis observeret i Ocala i Florida.
Dusørjægeren Dog leder nu også efter Brian Laundrie.
Jeg ved, knægten kender mig. Han er sikkert en af mine fans.
Får vi færten af et spor, er han færdig.
For at finde ud af, hvad der skete, fulgte vi i Brians fodspor.
Den 14. september om morgenen,
tre dage før Brians forældre meldte ham savnet til politiet,
opdagede vi en bil i parken, som havde stået efterladt
i lang tid.
Det blev meldt til North Port Politi.
Nummerpladen afslørede, at bilen tilhørte Laundrie-parret.
Da Laundrie-parret modtog en bøde for bilen,
hentede de bilen i parken og kørte den hjem.
Er det den her Mustang?
Hvor er Gabby?
De informerede politiet om, at parken, hvor bilen blev fundet,
var et yndet sted for Brian at tage på vandretur.
Brian havde fortalt forældrene, at han tog på vandretur
for at taget noget af presset fra folkemængden,
som havde samlet sig udenfor Laundrie-parrets hus.
Vi kræver svar!
Han havde en rygsæk med vandreudstyr med. Et telt, mad.
De troede, han ville komme tilbage.
Det var ikke ualmindeligt, at Brian tog på vandretur i skoven i et par dage.
Det var derfor, at forældrene ikke kontaktede politiet om bilen.
De ventede på, at han kom hjem.
Politiet indrømmer, de ikke havde styr på, hvor Brian Laundrie var,
efter de forvekslede ham med hans mor.
POLITIET SIGER, BRIAN OG JEG HAR ENS BYGNING!
DET VILLE BRIAN IKKE BRYDE SIG OM!
ALLE GRINER AF DEN BEMÆRKNING. DET ER SÅ LANGT UDE.
LILLE, TYK OG MED EN STOR MÅS!
ELLER LILLE, FRÆK OG MED PÆN FORM (PÆREFORMET!)
LOL DET MÅ HAVE VÆRET HATTEN!
DERES BEDSTE FOLK ER PÅ OVERVÅGNINGEN.
Den 18. september ledte vi efter Brian i parken, hvor Mustangen blev fundet.
Det var ikke let.
Myakkahatchee og Carlton Reserve udgør basalt set en kæmpe park.
Den dækker omkring 100 kvadratkilometer, altså over 8.000 hektar.
I vil se sporet, når I er der, men de møder hinanden.
Vi samarbejdede med vores statslige og lokale partnere.
Der var også frivillige organisationer.
Hold to bliver halvdelen af Sarasota County.
Alle ville være med i eftersøgningen.
Vi havde droner, der søgte efter enhver aktivitet, vi kunne se:
måske et dække på jorden, måske en varmesignatur.
Vi havde hunde til at finde fært,
men de blev angrebet af alligatorer.
Det havde også regnet i flere uger,
så parken var helt oversvømmet.
Man stod i vand op til brystet i de områder, der skulle gennemsøges.
Folk gennemsøgte området i ugevis for at finde Brian.
20. OKTOBER
BRIAN HAR VÆRET FORSVUNDET I 37 DAGE
Den 20. oktober blev parken åbnet for offentligheden.
Den havde været lukket pga. oversvømmelsen.
Vi fik at vide, at Laundrie-parret ville tage ud i parken,
så snart den åbnede, for at finde Brian.
Politiet tog også derud.
Laundrie-parret indledte eftersøgningen klokken syv om morgenen.
De vidste, hvor Brian holdt af at vandre,
hvor han kunne lide at campere.
Stemningen var meget anspændt. De gav ikke udtryk for følelser.
Da Laundrie-parret havde ledt i en times tid,
fandt Chris Laundrie Brians vandtætte taske.
Femogfyrre minutter senere
blev Brians lig fundet.
Det var halvanden kilometer fra, hvor han havde parkeret sin bil.
Hans ejendele var der stadig.
Hans tøj var der stadig.
Hans sko var der stadig.
Men der lå nærmest kun skelettet tilbage.
OBDUKTIONSRAPPORT
Obduktionsrapporten fastslog senere, at dødsårsagen
var selvmord med et skudsår i hovedet.
Hans forældre fandt hans lig. Det rystede mig.
Jeg troede, det var falske nyheder.
"Hvad mener du? Det giver ingen mening."
For at være ærlig var jeg vred. Jeg ville have svar,
og da vi fandt liget, forsvandt muligheden for at få svar.
I har mange spørgsmål, men vi har ikke alle svarene endnu.
Vi arbejder flittigt på at skaffe svarene.
I den vandtætte pose var billeder af Brian og Gabby.
Der var også en vandtæt notesbog, som Brian havde skrevet i.
Han skrev flere breve til sin familie
for at sige, at han elskede dem og for at sige farvel.
JEG HAR DRÆBT MIG SELV VED BÆKKEN I HÅBET OM, AT DYRENE VIL FORTÆRE MIG.
Der var også en historie deri,
der førte frem til det, der skete med Gabby.
DET VAR EN UVENTET TRAGEDIE. JEG SKYNDER MIG TILBAGE TIL BILEN.
JEG HØRER ET PLASK OG ET SKRIG. JEG KAN KNAP NOK SE.
DA JEG FANDT HENDE, GISPEDE HUN EFTER VEJRET.
HUN FRØS. TEMPERATUREN VAR FALDET.
JEG TRAK GABBY OP AF VANDET. HUN KUNNE IKKE SIGE, HVAD DER GJORDE ONDT.
JEG BAR HENDE, MENS HUN KLYNKEDE AF SMERTE.
JEG LÅ VED SIDEN AF HENDE. HUN RYSTEDE VOLDSOMT.
HUN TIGGEDE MIG OM AT GØRE EN ENDE PÅ SINE LIDELSER.
JEG AFSLUTTEDE HENDES LIV. EN NÅDIG HANDLING.
MEN DA JEG BESLUTTEDE AT FJERNE HENDES SMERTE,
KUNNE JEG HELLER IKKE SELV LEVE VIDERE.
Ingen af Brians forskellige historier var korrekte ifølge Gabbys obduktion.
Den eneste årsag til hendes død var kvælning.
Det var slet ikke tæt på det, han sagde.
Brian skrev i sine breve, at han ville komme til New York,
til Long Island, for at konfrontere mig
for at tilstå, hvad han gjorde, så vi kunne "tage os af ham".
Jeg synes, det var underligt, at han skrev:
"Hold mine forældre udenfor. De har ikke gjort noget forkert."
"Brænd efter læsning"-brevet fra Roberta er ulækkert.
Jeg elsker min mor,
men jeg ville blive bekymret, hvis hun skrev sådan til mig.
Første gang vi så det brev,
blev vi meget chokerede og vrede. Hvordan kunne hun skrive
det brev? Det er bare ulækkert.
Jeg fik det dårligt.
Hun fortalte ham:
"Jeg hjælper med at begrave liget med en skovl"?
Hold da op!
Hold da op.
Vi ved ikke, i hvilket omfang Brians forældre var involveret,
men vi ved, at den 29. august
ringede Brian flere gange til sine forældre.
De kontaktede hinanden adskillige gange.
Han fortalte dem, at Gabby var væk, og at han havde brug for en advokat.
Vi fandt ud af, at Brian foretog et hektisk opkald
til sine forældre. Gabby var væk, og han havde brug for hjælp.
Hans forældre sendte derefter penge til en advokat.
De kontaktede en advokat og udskrev en stor check.
De sagde, at de ikke vidste noget, udover at hun var væk.
Vi ved ingenting.
Du giver 25.000 dollars af dine hårdt tjente penge
til en advokat fra Wyoming, men du spørger ikke, hvor hun er?
Det er helt sikkert løgn.
Jeg tror ikke, at det beløb til advokaten kan være for en mindre sigtelse end mord.
På det tidspunkt vidste vi, at vi aldrig ville få de svar, som vi håbede på,
for de eneste, som vidste, hvad der skete,
var nu begge væk.
Mit billede af Brian er ødelagt.
Han gjorde noget forfærdeligt.
Det kan ikke gøres om.
Jeg var Brians ven,
men jeg var også meget tæt på Gabby.
Jeg tænker på hendes familie uafbrudt.
Man sørger hver dag.
Man kan smile, men smerten er der altid.
-Den forsvinder aldrig. -Aldrig.
OKTOBER 2022 - ET ÅR EFTER GABBYS DØD
Jeg skal besøge Teton og Spread Creek. Jeg vil se det selv.
Familien besluttede, at vi ville besøge stedet, hvor Gabby blev fundet.
Gabbys søskende skulle med.
Vi havde også Jackson og Rose med.
Så snart jeg landede, kunne jeg ikke sige andet end: "Kors,"
fordi der var så smukt.
Her er vi ved Spread Creek.
Det er en smuk dag.
Vi skal over til stedet.
Da vi kom derhen, hvor Gabby var,
kunne man mærke hendes tilstedeværelse og hendes ånd.
Jeg ved det godt.
Jeg elsker dig.
Frisk, ny.
Det var et smukt øjeblik.
Jeg havde Gabbys aske med.
Børnene gik rundt og fandt forskellige steder til Gabbys aske.
-Vi gjorde det okay. -Godt.
Gabbys lillesøster og jeg gjorde det sammen.
Det var meget hårdt,
men det var,
præcis hvad Gabby ville have ønsket.
Det var helende at være sammen med alle.
Vi følte os tætte på Gabby den dag.
Jeg har et fotografi
med en stor cirkel i midten.
Måske tror folk ikke på det, men jeg ved, at Gabby var der sammen med os.
Selvom vi mistede Gabby,
er andre blevet reddet takket være hende.
Vi får beskeder:
"Gabbys historie fik mig til at forlade min kæreste.
Jeg fik hjælp, og jeg gør, hvad jeg kan."
Det er smukt og gør en varm om hjertet.
Vi grundlagde Gabby Petito Foundation.
Vi ville gøre opmærksom på farerne og tegnene på partnervold,
skabe mere bevidsthed,
forebyggelse.
De leder efter hjælp. "På Gabby Petito-fondens hjemmeside
kan jeg finde hjælp. Hvad gør jeg?" Der er rent faktisk en hjælpeknap,
som kan guide en til de rette ressourcer.
Den her historie er unik,
men der er mange andre, der er forsvundet, og…
De er også vigtige.
Så mit arbejde er vigtigt.
Ofrenes liv er vigtige.
Jeg har talt med mange familier, som stadig leder efter deres savnede kære,
og det er hjerteskærende.
Petitos historie skaber debat om, hvem der får opmærksomhed
og om mediernes besættelse af forsvundne hvide kvinder.
De mennesker, der bor i området, hvor Gabby Petito forsvandt, ved,
at i de sidste ti år er flere end 700 indfødte forsvundet,
men ingen har sagt et ord, Én hvid kvinde forsvinder i området,
og verden bemærker det.
Da jeg hørte det, reagerede jeg ikke positivt.
Det forbløffede mig at høre, at Gabbys farve var grunden.
Gabby Petito-sagen er stadig vigtig,
men der er en overrepræsentation i medierne,
når hvide kvinder forsvinder, og en underrepræsentation,
når sorte, brune og indfødte kvinder forsvinder.
Jeg begyndte at undersøge det.
FBI havde over 89.000 aktive sager om savnede sidste år,
og 45% af dem var farvede.
Kun en brøkdel af de tilfælde blev dækket i nyhederne.
Medierne har stor magt.
Når alle kender ansigtet, gør det en forskel.
Et lovforslag i kongressen om partnervold får stor støtte,
inklusive opbakning fra Gabby Petitos forældre.
Man skal ikke frygte dem, man elsker.
Petitos forældre støtter lovforslag 117 i Utah, der indebærer,
at politiet stiller 11 spørgsmål for at afgøre,
om en intim partner risikerer at komme noget til eller blive dræbt.
Hvis denne risikovurdering, som jeg har gransket i de sidste par uger,
var blevet brugt i Gabbys tilfælde, så tror jeg, hun ville være her i dag.
Det er stadig svært for os at acceptere, at Gabby ikke er her mere.
Jeg håber, hun er stolt af os, og at hun ser ned på os
og siger: "Tak, fordi I er min stemme, når jeg ikke kunne tale mere."
Når jeg bliver oprevet, fordi jeg savner hende,
kan jeg høre hende sige: "Jeg har det fint, stop."
Hun vil bare have, jeg har det sjovt og lever livet,
og det er et vigtigt budskab.
Lige før jeg mødte Gabby,
var jeg i et voldeligt forhold.
Gabby viste mig, at jeg fortjente mere.
Jeg vælger at leve mit liv, for det ville Gabby ønske.
Jeg klarer mig. Hun ville være stolt.
Gabby elskede livet.
Det største,
mest frygtløse
liv, man kan leve.
Og jeg var så stolt af hende.
Hun har inspireret os til at blive bedre hver dag.
DEN 19. AUGUST 2021 LANCEREDE GABBY PETITO SIN YOUTUBE-KANAL "VAN LIFE"
OG OFFENTLIGGJORDE SIN FØRSTE OG ENESTE VIDEO.
FØR MORDET HAVDE GABBYS VIDEO FÆRRE END 500 VISNINGER.
I DAG HAR GABBYS VIDEO OVER SYV MILLIONER VISNINGER.
VAN LIFE - VI BEGYNDER VORES REJSE
I USA VIL NÆSTEN HALVDELEN AF ALLE KVINDER
OPLEVE PARTNERVOLD PÅ ET TIDSPUNKT I DERES LIV.
HVIS DU ELLER EN, DU KENDER, HAR OPLEVET PARTNERVOLD,
KAN DU FÅ HJÆLP PÅ WWW.LIVSLINIEN.DK
TIL DATO ER DER IKKE BLEVET REJST SIGTELSE MOD LAUNDRIE-PARRET.
I 2022 SAGSØGTE FAMILIEN PETITO-SCHMIDT ROBERTA OG CHRIS LAUNDRIE
FOR URETMÆSSIG DØD. SAGEN ENDTE MED ET FORLIG I 2024.
LAUNDRIE-FAMILIEN HAR IKKE ØNSKET AT UDTALE SIG.
Tekster af: Karen Dyrholm